ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2392/96 υποβολή: Susan Waddington (PSE) προς την Επιτροπή (6 Σεπτεμβρίου 1996)

Θέμα: Η πρακτική της «καλής θελήσεως» στο υπαίθριο εμπόριο

Διαθέτει η Επιτροπή στοιχεία σχετικά με το δικαίωμα των εμπορευομένων στις υπαίθριες αγορές, στα 15 κράτη μέλη, να εκχωρούν την πελατειακή τους βάση ως χειρονομία καλής θελήσεως οσάκις μεταβιβάζουν τα εμπορικά τους πόστα;

Απάντηση του κ. Παπουτσή εξ ονόματος της Επιτροπής (15 Οκτωβρίου 1996)

Η Επιτροπή παρακολουθεί προσεκτικά τον τομέα του υπαιθρίου εμπορίου, καθώς ο τομέας αυτός, λαμβανομένης υπόψη της φυσικής του τάσης και γεωγραφικής κινητικότητας, αποτελεί ενεργό στοιχείο της ενιαίας αγοράς.

Οι εμπορευόμενοι στις υπαίθριες αγορές, ασκούν τις δραστηριότητές τους στις οδούς ή σε αγορές που είναι συνήθως δημόσιοι χώροι, υπαγόμενοι στην αρμοδιότητα των εθνικών ή τοπικών αρχών. Οι αρχές αυτές διαθέτουν τους χώρους αυτούς, συνήθως προσωρινά, σε εμπόρους έναντι καταβολής δικαιώματος κατάληψης ή ειδικού τέλους. Στο πλαίσιο αυτό, οι διατυπώσεις άσκησης της δραστηριότητας των εμπορευομένων στις υπαίθριες αγορές, διέπονται από τους εθνικούς ή τοπικούς νόμους ειδικότερα σε θέματα κατάληψης δημοσίων χώρων. Η κατάσταση διαφέρει συνεπώς από το ένα κράτος μέλος στο άλλο, σε ό,τι αφορά τη δυνατότητα ύπαρξης μιας εμπορικής ή πελατειακής βάσης, τους τρόπους πώλησής τους, ή τους ενδεχόμενους τρόπους εκχώρησης των δικαιωμάτων που έχουν παραχωρηθεί στον εμπορευόμενο στις υπαίθριες αγορές, για την κατάληψη του δημοσίου χώρου.

Η Επιτροπή δεν διαθέτει εξαντλητική μελέτη των εθνικών ή περιφερειακών κανονισμών επί του συγκεκριμένου αυτού σημείου.

Ελλείψει σαφών ενδείξεων, αναφορικά με την ύπαρξη νομοθετικών, κανονιστικών και διοικητικών ανισοτήτων, μεταξύ των κρατών σε θέματα σχετιζόμενα με την ελευθερία εγκατάστασης και λειτουργία της εσωτερικής αγοράς, η Επιτροπή δεν προβλέπει στο στάδιο αυτό να προτείνει μέτρα εναρμόνισης. Αντίθετα, η Επιτροπή θα συνεχίσει να μεριμνά ώστε αυτές οι νομοθετικές, κανονιστικές και διοικητικές διατάξεις να μην αντιτίθενται στις διατάξεις της συνθήκης ΕΚ.
ΓΡΑΠΤΗ ΕΡΩΤΗΣΗ E-2449/96 υποβολή: Susan Waddington (PSE) προς την Επιτροπή (23 Σεπτεμβρίου 1996)

Θέμα: Κλινικές και υγειονομικές εξετάσεις στον αθλητισμό

Λαμβάνοντας υπόψη ότι ο ποδοσφαιριστής Nwankwo Kanu, πρωταθλητής στους Ολυμπιακούς Αγώνες της Ατλάντας, σώθηκε χάρη στις επισταμένες κλινικές και υγειονομικές εξετάσεις στις οποίες υποβάλλει η Inter F.C., ιταλικό αθλητικό σωματείο, όλους τους αθλητές της πριν από την έναρξη της αγωνιστικής περιόδου 7

Λαμβάνοντας υπόψη ότι το σοβαρό καρδιακό νόσημα από το οποίο πάσχει ο Kanu δεν έχει διαγνωστεί ποτέ στο παρελθόν, διότι το ολλανδικό σωματείο Αjax δεν είχε διενεργήσει επαρκείς ιατρικές εξετάσεις 7

δεδομένου ότι προς το παρόν δεν υπάρχει κοινοτική νομοθεσία η οποία να επιβάλλει τη διεξαγωγή επισταμένων και υποχρεωτικών κλινικών και υγειονομικών εξετάσεων στα μέλη των αθλητικών σωματείων 7

ερωτάται κατά πόσον δεν κρίνει σκόπιμο η Επιτροπή να παρέμβει ώστε σε ολόκληρη την Ευρωπαϊκή Ένωση, να καταστούν υποχρεωτικές οι κλινικές και υγειονομικές εξετάσεις για όλους τους εγγεγραμμένους, επαγγελματίες ή ερασιτέχνες, αθλητές, με στόχο την προστασία όλων των ευρωπαίων πολιτών που επιδίδονται σε αθλητικές δραστηριότητες.

Απάντηση του κ. Flynn εξ ονόματος της Επιτροπής (25 Οκτωβρίου 1996)

Το ζήτημα του ιατρικού ελέγχου για τους αθλούμενους, επαγγελματίες και/ή μέλη αθλητικών συλλόγων, είναι θέμα αρμοδιότητας των κρατών μελών.

Εντούτοις, πρέπει να σημειωθεί ότι η επιτήρηση υγείας των εργαζομένων και η ιατρική επιτήρηση ορισμένων κατηγοριών εργαζομένων, είναι αντικείμενο κοινοτικών διατάξεων, σύμφωνα με το άρθρο 118 της συνθήκης ΕΚ και των άρθρων 31 και 32 της συνθήκης Ευρατόμ.
ΓΡΑΠΤΗ ΕΡΩΤΗΣΗ E-2277/96 υποβολή: Susan Waddington (PSE) προς την Επιτροπή (27 Αυγούστου 1996)

Θέμα: Βοήθεια στο Μπουτάν

Μπορεί η Επιτροπή να παράσχει αναλυτικά στοιχεία σχετικά με τη βοήθεια και την ενίσχυση που εδόθη στο Μπουτάν κατά τα τελευταία πέντε χρόνια;

Απάντηση του κ. Marin εξ ονόματος της Επιτροπής (25 Σεπτεμβρίου 1996)

Η παρεχόμενη βοήθεια προς το Μπουτάν κατά τη διάρκεια εκάστου των τελευταίων πέντε ετών είχε ως εξής:

σε ECU

>TABLE>

(1) Πρόγραμμα αξιοποίησης ανθρωπίνων πόρων 5 500 000 ECU Ολοκληρωμένη καταπολέμηση των επιβλαβών οργανισμών 2 600 000 ECU Καλλιέργεια φαρμακευτικών φυτών 3 500 000 ECU (2) Πρόγραμμα προστασίας φυτών: συμπληρωματική χρηματοδότηση (3) Ανάπτυξη δραστηριοτήτων γεωργικών ενισχύσεων: συμπληρωματική χρηματοδότηση (4) Πρόγραμμα διαφοροποίησης εξαγωγών
ΓΡΑΠΤΗ ΕΡΩΤΗΣΗ E-2473/96 υποβολή: Susan Waddington (PSE) προς την Επιτροπή (23 Σεπτεμβρίου 1996)

Θέμα: Παραβίαση των κανόνων της ΔΟΕ από την Ινδονησία

Επειδή είναι παγκοσμίως γνωστό ότι οι όροι παραγωγής και χρηματοδότησης των αυτοκινήτων «Τιμόρ» που κατασκευάζεται στη Νότιο Κορέα για την Ινδονησία παραβιάζουν τους κανόνες της Διεθνούς Οργάνωσης Εμπορίου και καταφέρουν ισχυρά πλήγματα στους όρους ανταγωνισμού με τις ευρωπαϊκές επιχειρήσεις αυτού του τομέα της ασιατικής αγοράς, ποιά πρωτοβουλία ανέλαβε ή σκοπεύει να αναλάβει η Επιτροπή στο πλαίσιο της ΔΟΕ για να διενεργήσει σχετική έρευνα;

Απάντηση του Sir Leon Brittan εξ ονόματος της Επιτροπής (21 Οκτωβρίου 1996)

Η Επιτροπή φρονεί ότι τα κίνητρα που η Ινδονησία παρέχει σε ορισμένες εγχώριες εταιρείες στο πλαίσιο του προγράμματος συγκρότησης εγχώριας αυτοκινητοβιομηχανίας που η χώρα αυτή εφαρμόζει έρχονται σε αντίθεση με σειρά διατάξεων του Παγκόσμιου Οργανισμού Εμπορίου (ΠΟΕ) και βλάπτουν τα συμφέροντα της Κοινότητας.

Η Επιτροπή έχει θέσει επανειλημμένως το ζήτημα στις αρχές της Ινδονησίας και το ίδιο έπραξε, στο υψηλότερο πολιτικό επίπεδο, κατά τη συνάντηση του Αντιπροέδρου της Επιτροπής που είναι αρμόδιος για την εμπορική πολιτική με τον Πρόεδρο Σουχάρτο στις 23 Απριλίου 1996. Μετά τις ενέργειες αυτές, η Επιτροπή πραγματοποίησε ανεπίσημες διαβουλεύσεις με την Ινδονησία τον Ιούλιο. Οι συνομιλίες αυτές έληξαν χωρίς να επιτευχθεί συμφωνία, και στις 3 Οκτωβρίου 1996, αμέσως μετά τον εκτελωνισμό της πρώτης εμπορικής παρτίδας οχημάτων από την Κορέα η οποία εισήχθη υπό ισοδυναμούντες με διακριτική μεταχείριση προτιμησιακούς όρους, η Κοινότητα προέβη στην υποβολή αιτήσεως για την έναρξη επίσημων διαβουλεύσεων για το θέμα στο πλαίσιο του ΠΟΕ.
ΓΡΑΠΤΗ ΕΡΩΤΗΣΗ E-2247/96 υποβολή: Susan Waddington (PSE) προς την Επιτροπή (9 Αυγούστου 1996)

Θέμα: Η παράταση του χρόνου ζωής των πυρηνικών εργοστασίων στο Calder Hall του Sellafield και στο Chapelcross στο Annan (και τα δύο στη Βρετανία)

Στις 3 Ιουλίου 1996 η Επιθεώρηση Πυρηνικών Εγκαταστάσεων (ΝΙΙ) αποφάσισε ότι τα πυρηνικά εργοστάσια στο Calder Hall του Sellafield και στο Chapelcross στο Annan πληρούν τις προδιαγραφές ασφαλείας ώστε να συνεχίσουν να λειτουργούν για μια ακόμη δεκαετία. Και τα δύο εργοστάσια διαθέτουν αντιδραστήρες Magnox που έχουν διάρκεια ζωής 40 χρόνια.

Έχει μήπως η ΝΙΙ ή οποιαδήποτε άλλη αρμόδια αρχή στη Μεγάλη Βρετανία παράσχει οποιαδήποτε πληροφόρηση στην Επιτροπή για τους λόγους που υπαγόρευσαν αυτήν την απόφαση; Μπορεί η Επιτροπή να δώσει λεπτομέρειες σε ό,τι αφορά τα στοιχεία ασφάλειας για τα δύο αυτά εργοστάσια τα οποία έθεσαν στη διάθεσή της η ΙΝΝ ή άλλες αρμόδιες αρχές; Μπορεί η Επιτροπή να δώσει επίσης λεπτομέρειες για τυχόν επιθεωρήσεις που πραγματοποιήθηκαν σ' αυτές τις εγκαταστάσεις και μπορεί μήπως να δηλώσει κατά πόσον είναι η ίδια ικανοποιημένη από τη συμμόρφωση των εργοστασίων με τα κοινοτικά και διεθνή πρότυπα ασφαλείας κατά το παρελθόν;

Απάντηση της κας Bjerregaard εξ ονόματος της Επιτροπής (9 Οκτωβρίου 1996)

Η έκδοση αδειών για πυρηνικές εγκαταστάσεις υπάγεται στην αποκλειστική αρμοδιότητα των ρυθμιστικών αρχών των κρατών μελών. Η απόφαση παράτασης της διάρκειας χρησιμοποίησης των πυρηνικών σταθμών ηλεκτροπαραγωγής του Calder Hall και Chapelcross εξαρτάται από την υπηρεσία επιθεώρησης πυρηνικών εγκαταστάσεων του Ηνωμένου Βασιλείου -Nuclear installations inspectorate (NII)- που οφείλει να μεριμνά ώστε η φυσική κατάσταση και η εκμετάλλευση των ανωτέρω σταθμών ηλεκτροπαραγωγής να ανταποκρίνονται στις παραμέτρους μελέτης των, στις οικείες εθνικές απαιτήσεις ασφάλειας και στους περιορισμούς και όρους εκμετάλλευσης.

Η ΝΙΙ δεν έχει υποχρέωση να γνωστοποιήσει στην Επιτροπή τους λόγους που υπαγόρευσαν την απόφασή της 7 οι μόνες υποχρεώσεις στον τομέα αυτό διέπονται από τα άρθρα 37 (σχέδια απόρριψης ραδιενεργών λυμάτων) και 41 (επενδυτικά σχέδια που αφορούν τις νέες εγκαταστάσεις) της συνθήκης ΕΚΑΕ.

Το έργο της επιθεώρησης πυρηνικών εγκαταστάσεων για αξιολόγηση της ασφάλειάς τους εξέρχεται του πεδίου αρμοδιότητας της Επιτροπής, που καθορίζεται στη συνθήκη ΕΚΑΕ.
ΓΡΑΠΤΗ ΕΡΩΤΗΣΗ E-2216/96 υποβολή: Roberta Angelilli (NI) προς την Επιτροπή (9 Αυγούστου 1996)

Θέμα: Πυρηνικά πειράματα και παραβίαση των δικαιωμάτων του ανθρώπου από την Κίνα

Κατά τους τελευταίους μήνες ορισμένες οργανώσεις για την προστασία του περιβάλλοντος και την προάσπιση των δικαιωμάτων του ανθρώπου στην Ιταλία (Amnesty International, Green Peace, Fare Verde, κ.τ.λ.) διοργάνωσαν εκδηλώσεις υπό μορφήν διαδηλώσεων εναντίον της Κίνας με σκοπό την ευαισθητοποίηση της κοινής γνώμης και των εθνικών και διεθνών οργανισμών τόσο σε ό,τι αφορά τα πυρηνικά πειράματα που για πολλοστή φορά πραγματοποίησε η Κίνα η οποία, σημειωτέον, ποτέ δεν υπέγραψε τη Σύμβαση περί μη Διαδόσεως των Πυρηνικών Όπλων και έκανε τον Ιούνιο την 44η υπόγεια πυρηνική της δοκιμή, όσο και σε ό,τι αφορά την πρακτική βασανισμού που αποτελεί η θανατική ποινή η οποία εφαρμόζεται σε 68 αδικήματα (η φυλάκιση για λόγους φρονημάτων επέφερε ουσιαστικό πλήγμα στη θιβετιανή μειονότητα).

Λαμβάνοντας υπόψη τα ανωτέρω, ερωτάται η Επιτροπή εάν εξέφρασε επισήμως στην Κίνα την αποδοκιμασία της για τις πυρηνικές δοκιμές και τις συνεχιζόμενες παραβιάσεις των δικαιωμάτων του ανθρώπου ή, σε αντίθετη περίπτωση, εάν προτίθεται να αναλάβει πρωτοβουλίες προς αυτή την κατεύθυνση;

Απάντηση του Sir Leon Brittan, εξ ονόματος της Επιτροπής (4 Οκτωβρίου 1996)

Η Επιτροπή εκφράζει την ικανοποίησή της για την πρόσφατη υιοθέτηση από την Γενική Συνέλευση των Ηνωμένων Εθνών της συνθήκης για την πλήρη απαγόρευση των πυρηνικών δοκιμών σχετικά με την οποία η Κίνα εξέφρασε θετική γνώμη. Η Κίνα αποτελεί μέλος της συνθήκης για τη μη διάδοση των πυρηνικών όπλων από το 1992, σαν κράτος που διαθέτει πυρηνικά όπλα.

Όσον αφορά τα δικαιώματα του ανθρώπου, η Κίνα και η Ένωση καθιέρωσαν το πλαίσιο ενός τακτικού διαλόγου αφιερωμένου ειδικά στην κατάσταση στον τομέα αυτό και, κατά τη διάρκεια του οποίου καλύφθηκε με θετικό πνεύμα το σύνολο των προβλημάτων ιδιαιτέρου ενδιαφέροντος για το ένα ή το άλλο μέρος.
ΓΡΑΠΤΗ ΕΡΩΤΗΣΗ E-2367/96 υποβολή: Wolfgang Kreissl-Dφrfler (V) προς την Επιτροπή (27 Αυγούστου 1996)

Θέμα: Μόσχοι

1. Μπορεί να αναφέρει η Επιτροπή ακριβή στοιχεία για τον ετήσιο αριθμό των μόσχων που έχουν εισαχθεί από τη Βουλγαρία στην ΕΕ από το 1990 έως σήμερα για

α) εκτροφή

β) κατανάλωση

γ) περαιτέρω εξαγωγή σε τρίτες χώρες

2. Μπορεί να αναφέρει η Επιτροπή ακριβή στοιχεία για τον ετήσιο αριθμό των μόσχων που έχουν εισαχθεί από την ΚΑΚ στην ΕΕ από το 1990 έως σήμερα για

α) εκτροφή

β) κατανάλωση

γ) περαιτέρω εξαγωγή σε τρίτες χώρες

3. Μπορεί να αναφέρει η Επιτροπή ακριβή στοιχεία για τον ετήσιο αριθμό των μόσχων που έχουν εισαχθεί από τη Σλοβακία στην ΕΕ από το 1990 έως σήμερα για

α) εκτροφή

β) κατανάλωση

γ) περαιτέρω εξαγωγή σε τρίτες χώρες

4. Μπορεί να αναφέρει η Επιτροπή ακριβή στοιχεία για τον ετήσιο αριθμό των μόσχων που έχουν εισαχθεί από τη Σλοβενία στην ΕΕ από το 1990 έως σήμερα για

α) εκτροφή

β) κατανάλωση

γ) περαιτέρω εξαγωγή σε τρίτες χώρες

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-2367/96 και E-2368/96 (24 Σεπτεμβρίου 1996)

Σε ό,τι αφορά τα σημεία α) και β) των ερωτήσεων, οι στατιστικές της Κοινότητας δεν κάνουν διάκριση μεταξύ των εισαγωγών μόσχων που προορίζονται για εκτροφή και αυτών που προορίζονται για κατανάλωση. Η Επιτροπή είναι της άποψης ότι, σε γενικές γραμμές στην αγορά, δεν υπάρχει ζήτηση για άμεση κατανάλωση ζώων που να προέρχονται από τις εν λόγω χώρες. Τα ζώα αυτά προορίζονται ως επί το πλείστον για εκτροφή. Οι σχετικοί αριθμοί, με βάση τη χώρα και το έτος, θα αποσταλούν απευθείας στο Αξιότιμο Μέλος του Κοινοβουλίου όπως επίσης και στη Γενική Γραμματεία του Κοινοβουλίου.

Αναφορικά με το σημείο γ) των ερωτήσεων, η Επιτροπή δεν έχει στοιχεία στη διάθεσή της.
ΓΡΑΠΤΗ ΕΡΩΤΗΣΗ P-2600/96 υποβολή: Frιdιric Striby (NI) προς την Επιτροπή (24 Σεπτεμβρίου 1996)

Θέμα: Nόμος κατά των τιμών ντάμπινγκ

Ο υπογράφων πληροφορήθηκε το σχέδιο της Επιτροπής να προβεί στην επιβολή τελωνειακών δασμών, ως μέτρο καταπολέμησης του ντάμπινγκ, αλλά μόνο στις πρώτες ύλες (ίνες και ακατέργαστα υφάσματα).

Δεν πιστεύει η Επιτροπή ότι εάν η απόφαση αυτή εφαρμοζόταν και στα τελικά προϊόντα θα είχε ευνοϊκή επίδραση στην απασχόληση στην Κοινότητα, ενώ εφαρμοζόμενη αποκλειστικά στις πρώτες ύλες θα έχει ως αποτέλεσμα την αύξηση των τιμών των τελικών προϊόντων που κατασκευάζονται στην Ευρώπη. Μήπως υπάρχει εδώ κίνδυνος τα ευρωπαϊκά προϊόντα να πάψουν να είναι ανταγωνιστικά προς όφελος των εισαγομένων τελικών προϊόντων;

Απάντηση του Sir Leon Brittan εξ ονόματος της Επιτροπής (15 Οκτωβρίου 1996)

Οπως έμαθε το Αξιότιμο Μέλος του Κοινοβουλίου, η Επιτροπή, μετά την ολοκλήρωση τριών ερευνών αντιντάμπινγκ σχετικά με τις ίνες από πολυεστέρες και τα αλεύκαστα υφάσματα από βαμβάκι, θα πρέπει να αποφασίσει για την ενδεχόμενη υιοθέτηση μέτρων άμυνας.

Η Επιτροπή μπορεί να βεβαιώσει το Αξιότιμο Μέλος του Κοινοβουλίου ότι, επειδή τα σχετικά προϊόντα βρίσκονται στην αρχή της αλυσίδας παραγωγής, ενδιαφέρεται ιδιαίτερα για το πρόβλημα των επιπτώσεων των μέτρων αυτών στη βιομηχανία που χρησιμοποιεί τα προϊόντα αυτά. Πράγματι, λαμβανομένης υπόψη της ισχύουσας κοινοτικής νομοθεσίας, δεν μπορούν να υιοθετηθούν μέτρα αντιντάμπινγκ παρά μόνο εάν έχει αποφασιστεί ότι η εφαρμογή τους είναι προς το συμφέρον της Κοινότητας. Πράγμα που σημαίνει ότι όλα τα συμφέροντα που διακυβεύονται πρέπει να εξεταστούν στο σύνολό τους, συμπεριλαμβανομένων εκείνων των χρηστών των προϊόντων που αποτελούν το αντικείμενο του ντάμπινγκ. Τα ενδιαφερόμενα μέρη, και ιδίως οι χρήστες, έχουν το δικαίωμα, στο πλαίσιο της κοινοτικής νομοθεσίας, να υποστηρίζουν την άποψή τους, να ζητήσουν ακρόαση από την Επιτροπή και να υποβάλλουν τις παρατηρήσεις τους στα σχόλια των άλλων ενδιαφερομένων μερών. Η Επιτροπή, μπορεί κατά συνέπεια, να αποφασίσει για τα μέτρα που πρέπει να υιοθετηθούν, σκεπτόμενη πάντα τα προβλήματα που ανέφερε το Αξιότιμο Μέλος του Κοινοβουλίου.

Οσον αφορά την εφαρμογή μέτρων αντιντάμπινγκ στα τελικά προϊόντα, η Επιτροπή υπενθυμίζει ότι, γενικά, δεν μπορεί να κινήσει διαδικασίες αντιντάμπινγκ και, συνεπώς, να υιοθετήσει, εάν χρειαστεί, μέτρα άμυνας, παρά μόνο μετά από αίτηση που θα της υποβληθεί γραπτώς από τους κοινοτικούς παραγωγούς που θίγονται από τις εισαγωγές που αποτελούν αντικείμενο ντάμπινγκ. Μέχρι σήμερα, η Επιτροπή έχει λάβει μια καταγγελία σχετικά με σεντόνια από βαμβάκι καταγωγής Αιγύπτου, Ινδίας και Πακιστάν. Αυτή υποβλήθηκε στις 30 Ιουλίου 1996. Εχουν αρχίσει ήδη από τις 13 Σεπτεμβρίου διαδικασίες έρευνας ad hoc.
ΓΡΑΠΤΗ ΕΡΩΤΗΣΗ E-1711/96 υποβολή: Ilona Graenitz (PSE) προς την Επιτροπή (25 Iουνίου 1996)

Θέμα: Διαμαρτία περί την διάπλασιν νεογέννητων βρεφών

Στην Αυστρία, και ιδίως στις περιοχές της Άνω Αυστρίας Inn και Mόhl, αυξάνεται συνεχώς ο αριθμός νεογέννητων βρεφών που παρουσιάζουν διαμαρτία περί την διάπλασιν. Επί του παρόντος στην Παιδιατρική Κλινική του Linz, λόγου χάριν, υποβάλλονται σε εγχείριση τέσσερα βρέφη που έχουν γεννηθεί χωρίς πρωκτό. Κατά το 1990 γεννήθηκαν σε όλη την χώρα μόνο δύο βρέφη με τέτοιου είδους αναπηρία. Επίσης ολοένα μεγαλύτερος αριθμός βρεφών που έχουν γεννηθεί τον τελευταίο καιρό παρουσιάζει λαχωχειλία, λυκόστομα ή ατελή γναθιαία ανάπτυξη.

Κατά την περίοδο που συνέβη η καταστροφή του Τσερνομπίλ ορισμένες περιοχές στην επικράτεια της Ένωσης, συμπεριλαμβανομένων και των περιφερειών που έχουν προαναφερθεί, είχαν εκτεθεί σε ιδιαίτερα έντονη ακτινοβολία. Έχουν διεξαχθεί έρευνες για να συσχετισθούν οι περιπτώσεις διαμαρτίας περί την διάπλασιν των νεογέννητων βρεφών με την έκθεση σε ακτινοβολία; Εάν τούτο έχει συμβεί, σε ποιά αποτελέσμαατα κατέληξαν οι έρευνες αυτές;

Απάντηση του κ. Flynn εξ ονόματος της Επιτροπής (6 Σεπτεμβρίου 1996)

Η Επιτροπή γνωρίζει τις περιπτώσεις των εκ γενετής ανωμαλιών που παραθέτει ο αξιότιμος βουλευτής καθώς και τους ισχυρισμούς για την αύξηση περιστατικών ορισμένων συγγενών ανωμαλιών διάπλασης στις εν λόγω περιοχές.

Τέτοιες εκ γενετής ανωμαλίες είναι σπάνιες και έξαρση περιστατικών μπορεί να εμφανιστούν σε διάφορες χρονικές στιγμές και σε διαφόρους τόπους. Εν τούτοις συγκεκριμένο συμπέρασμα για πραγματική αύξηση μπορεί μόνο να εξαχθεί βάσει στοιχείων από εθνικά συστήματα που καταγράφουν και επιτηρούν τις εκ γενετείς ανωμαλίες. Μέχρι τώρα δεν μπορούν να εξαχθούν συμπεράσματα από τέτοιες καταγραφές.

Επιπλέον, αμέσως μετά το ατύχημα του Chernobyl, ομάδα εμπειρογνωμόνων ενημέρωσε την Επιτροπή ότι οι συνέπειες για την υγεία που προκύπτουν από τη ραδιενεργό μόλυνση από του Chernobyl δεν αναμένονται στην Κοινότητα, αλλά συστήνει όμως να πραγματοποιηθεί επιδημιολογική παρακολούθηση της βρεφικής λευχαιμίας, η οποία είναι ο πλέον ευαίσθητος δείκτης συνεπειών επί της υγεία. Προς το παρόν εκτελείται μελέτη παρακολούθησης σε ολόκληρη την Ευρώπη, αλλά μέχρι τη στιγμή της τελευταίας ανάλυσης, που πραγματοποιήθηκε το 1992, δεν έχει παρατηρηθεί ένδειξη αύξησης περιστατικών.
ΓΡΑΠΤΗ ΕΡΩΤΗΣΗ E-1867/96 υποβολή: Nel van Dijk (V) και Magda Aelvoet (V) προς την Επιτροπή (5 Iουλίου 1996)

Θέμα: Εργασίες εκβάθυνσης του «Westerschelde» και η αποκατάσταση του φυσικού περιβάλλοντος

Οι εργασίες εκβάθυνσης της κοιλάδας του Σκάλδη (Westerschelde) έχουν αναβληθεί μετά την απόφαση του Ολλανδικού Συμβουλίου Επικρατείας να ακυρώσει την άδεια εκχωμάτωσης που είχε αρχικά χορηγηθεί, επειδή δεν είχε χορηγήσει άδεια το Υπουργείο Περιβάλλοντος.

Αντιθέτως, εις ό,τι αφορά την αποκατάσταση των ζημιών που προκλήθηκαν στο περιβάλλον, η αναβολή κινδυνεύει να είναι ακόμη μεγαλύτερη, ίσως δε και οριστική. Λόγω έλλειψης «κοινωνικής πολιτικής και συνεργασίας με τις τοπικές αρχές» η Ολλανδική κυβέρνηση ανέβαλλε συνεχώς την απόφαση περί αποκατάστασης του περιβάλλοντος ((Απαντήσεις του Υπουργού Μεταφορών και Δημοσίων Έργων στην Άνω Βουλή, έως 17 Μαΐου 1996 7 Άνω Βουλή 1995-1996, 24451, αριθ. 234α. )). Η κυβέρνηση αναμένει τη γνώμη «επιτροπής σοφών» που ενδέχεται να απαιτήσει έναν ολόκληρο χρόνo, χωρίς την παραμικρή εγγύηση ότι οι κάτοικοι της Ζηλανδίας θα δεχθούν την εξάλειψη των πόλντερ, που αποτελεί εν προκειμένω το μόνο ρεαλιστικό μέσο αποκατάστασης του φυσικού περιβάλλοντος.

Μπορεί να επιβεβαιώσει η Επιτροπή ότι δεν θα επιτρέψει την εκβάθυνση του Westerschelde, χωρίς αποκατάσταση των ζημιών που υπέστη το φυσικό περιβάλλον, το οποίο προστατεύεται από δύο κοινοτικές οδηγίες: την οδηγία για την προστασία των πτηνών ((Οδηγία 79/409/ΕΟΚ για την προστασία των πτηνών - EE L 103, 25.4.1979, 1. )) και την οδηγία για τη διατήρηση των οικοτόπων ((Οδηγία 92/43/ΕΟΚ για τη διατήρηση των φυσικών οικοτόπων και της άγριας χλωρίδας και πανίδας - EE L 206, 22.7.1992, 7. ));

Έχοντας υπόψη το άρθρο 6, παρ. 3 και 4 της οδηγίας για τη διατήρηση των οικοτόπων, είναι δυνατόν να αρχίσουν οι εργασίες ενώ αγνοούμε πλήρως εάν, με ποιό τρόπο και πότε θα λάβει μορφή η αποκατάσταση των ζημιών που υπέστη η φύση;

Απάντηση της κας Bjerregaard εξ ονόματος της Επιτροπής (6 Σεπτεμβρίου 1996)

Η Επιτροπή απευθύνθηκε στις ολλανδικές αρχές για να λάβει πληροφορίες που αφορούν τις διαδικασίες χορήγησης αδείας για εργασίες εκβάθυνσης του δυτικού Σκάλδη και τα προβλεπόμενα μέτρα προκειμένου να αποφευχθούν οι επιπτώσεις στον εν λόγω τόπο, συμπεριλαμβανομένων ενδεχομένων αντισταθμιστικών μέτρων.

Σύμφωνα με τις πληροφορίες που διαβίβασαν οι υπόψη αρχές στην Επιτροπή, επρόκειτο να ολοκληρωθούν μελέτες επί του θέματος αυτού κατά τις αρχές του 1996. Η Επιτροπή ενημερώθηκε για τα αποτελέσματα των μελετών αυτών, αλλά δεν τα έχει λάβει ακόμη. Θα παρακολουθήσει εκ του σύνεγγυς τις εξελίξεις της υποθέσεως, λαμβάνοντας υπόψη τις πλευρές που ανέφεραν τα Αξιότιμα Μέλη.
ΓΡΑΠΤΗ ΕΡΩΤΗΣΗ E-2380/96 υποβολή: James Provan (PPE) προς την Επιτροπή (6 Σεπτεμβρίου 1996)

Θέμα: Βρουκέλλωση στην Ιταλία

Είναι δυνατό να αναφέρει η Επιτροπή τα μέτρα που εφαρμόζει προκειμένου να ελέγξει την εκδήλωση βρουκέλλωσης που παρατηρείται στους βούβαλους τους ασιατικούς της περιοχής της Νάπολης στην Ιταλία;

Απάντηση του κ. Fischler εξ ονόματος της Επιτροπής (25 Σεπτεμβρίου 1996)

Ένα εθνικό πρόγραμμα εξάλειψης της βρουκέλλωσης (δοκιμασίες, αναγκαστική απομάκρυνση των μολυσμένων ζώων, αποζημίωση, απολύμανση και έλεγχος της διακίνησης) εφαρμόζονται επί του παρόντος από τις ιταλικές κτηνιατρικές υπηρεσίες σε όλες τις αγέλες ασιατικών βουβάλων στην Ιταλία.

Ο αριθμός των μολυσμένων εκμεταλλεύσεων το 1995 ανήρχετο σε 28. Κατά το πρώτο εξάμηνο του 1996, 36 εκμεταλλεύσεις διαπιστώθηκαν ότι είχαν μολυνθεί. Οι αριθμοί αυτοί βρίσκονται εντός των αναμενόμενων ορίων. Η Επιτροπή εξετάζει τη δυνατότητα χορήγησης χρηματοδοτικής ενίσχυσης στο πρόγραμμα αυτό.
ΓΡΑΠΤΗ ΕΡΩΤΗΣΗ E-1658/96 υποβολή: Robert Evans (PSE) προς το (24 Iουνίου 1996)

Θέμα: Στάθμευση για αναπήρους στην ΕΕ

Άτομα από την εκλογική μου περιφέρεια με πληροφορούν ότι τα βρετανικά «πορτοκαλί διακριτικά σήματα» που χρησιμοποιούνται για τους χώρους σταθμεύσεως για αναπήρους δεν αναγνωρίζονται πάντοτε εκτός Ηνωμένου Βασιλείου, παρά μία σύσταση της Ευρωπαϊκής Διασκέψεως των Υπουργών Μεταφορών με ημερομηνία 6 Δεκεμβρίου 1977 (η οποία έπρεπε να είναι εν ισχύι το αργότερο από της 1ης Ιανουαρίου 1980) σύμφωνα με την οποία τούτο θα έπρεπε να αποτελεί γεγονός. Θα μπορούσε να με διαβεβαιώσει το Συμβούλιο ότι θα γίνει παν το δυνατόν προς επίλυση αυτού του προβλήματος και ότι θα επιδιωχθεί η επίτευξη συμφωνίας επί της προτάσεως συστάσεως του Συμβουλίου για ένα δελτίο σταθμεύσεις για τους αναπήρους με όση σοβαρότητα απαιτείται ώστε να υπάρξει ταχεία λήψη αποφάσεως επί του θέματος;

Απάντηση (29 Οκτωβρίου 1996)

Το Δεκέμβριο του 1995 το Συμβούλιο έλαβε από την Επιτροπή σχέδιο σύστασης σχετικά με δελτίο στάθμευσης για άτομα με ειδικές ανάγκες. Η Επιτροπή είχε δηλώσει ότι θα υπέβαλε κατάλληλη πρόταση στα πλαίσια του μεσοπρόθεσμου προγράμματος της κοινωνικής δράσης 1995-1997.

Το Δεκέμβριο του 1977 το Συμβούλιο των Υπουργών Μεταφορών, συνερχόμενο στα πλαίσιο της Ευρωπαϊκής Διάσκεψης Υπουργών Μεταφορών (ΕΔΥΜ) είχε εγκρίνει σύσταση σχετικά με την πρόβλεψη διευκολύνσεων στάθμεσης για τους αναπήρους.

Το Δεκέμβριο του 1995, η Επιτροπή ενέκρινε πρόταση σύστασης του Συμβουλίου η οποία αποσκοπεί στην ανάπτυξη αυτών των προθέσεων και στην αντιμετώπιση ορισμένων πρακτικών προβλημάτων που τίθενται στα πλαίσια του συστήματος ΕΔΥΜ.

Η πρόταση αυτή συνεχίζει να εξετάζεται στις ομάδες και επιτροπές του Συμβουλίου
ΓΡΑΠΤΗ ΕΡΩΤΗΣΗ E-1807/96 υποβολή: Μιχαήλ Παπαγιαννάκης (GUE/NGL) προς την Επιτροπή (5 Iουλίου 1996)

Θέμα: Έκθεση για την εφαρμογή της οδηγίας 79/409

Το 1993 η Επιτροπή κατέθεσε τη δεύτερη έκθεσή της σχετικά με την εφαρμογή της οδηγίας 79/409 ((ΕΕ L 103 της 25.04.1979, σελ. 1. )).

Το άρθρο 12 παράγραφος 2 προβλέπει ότι η Επιτροπή δημοσιεύει τέτοιες εκθέσεις ανά τριετία. Άρα, τέλος του 1996 η Επιτροπή πρέπει να δημοσιεύσει την τρίτη έκθεση για την εφαρμογή της οδηγίας.

Ερωτάται η Επιτροπή εάν έχει ήδη ετοιμάσει το σχέδιο της τρίτης έκθεσης που θα μπορούσε να κοινοποιηθεί στο Ευρωπαϊκό Κοινοβούλιο.

Απάντηση της κ. Bjerregaard εξ ονόματος της Επιτροπής (6 Σεπτεμβρίου 1996)

Η συγκεντρωτική έκθεση που θα εκπονηθεί από την Επιτροπή θα βασισθεί στις εκθέσεις των κρατών μελών σχετικά με την εφαρμογή των εθνικών διατάξεων κατά την περίοδο 1993-1995.

Η Επιτροπή θα εκπονήσει την έκθεσή της αμέσως μετά την παραλαβή των εκθέσεων από τα κράτη μέλη.